**Referat af bestyrelsesmøde d. 26/4-2022 hos Betina.**

**Tilstede:** Sara, Alice, Umar, Bo, Connie og Betina

**Referent:** Betina.

**Godkendelse af dagsorden**.

**Præsentation af bestyrelsesmedlemmer og konstituering af bestyrelsen**: Alice fortsætter som formand. Bo fortsætter som kasserer. Der er ingen næstformand.

**Valg af brugergrupperepræsentant**: Umar er valgt og Alice fortsætter som suppleant.

**Status på kontingent**: Kun få har betalt kontingent for 2022. Der bliver uddelt påmindelse i midten af maj måned mhp betaling senest 1/6-2022.

**Status på hjertestarter**: Hjertestarteren er endnu ikke tilmeldt til hjerteløberne/Tryg fonden. Alice tager en snak med Laura endnu en gang, så den kan blive tilmeldt.

**Status på Hyldagerbakker**: Alice har deltaget i alle møder vedr Hyldagerbakker og kunne fremvise flotte tegninger og skitser for legeplads, aktivitetstårn osv som der forventes at blive færdig i 2024.

**Trafikudvalg:** Bo og Betina deltog i trafikmøde d. 10/3-2022 sammen med Tina fra Albertslund Kommune og Laura. Referat derfra kan læses i referat fra generalforsamling fra d. 22/3-2022. Det, vi arbejder videre med er at sende billeder til Tina, når der er mange biler parkeret i landsbyen, specielt dage hvor, der er mange besøgende til Dyregården. Desuden vil vi lave trafiktælling på de parkerede biler. Der er nu lavet opstribning på parkeringspladen ved Hyldagergrunden samt på ny malet hajtænder, der hvor de var slidt. Næste trafik møde er d. 2/6-2022 kl 16 hvor Bo og Betina deltager.

**Museumsgrunden:** Der var Grøn dag d. 24/4-2022 hvor ca 25 deltog. Arbejdsgruppen viste rundt på museumsgrunden og informerede om de tiltag, der er ved at blive etableret bla insekthotel, et stykke med hjemmehørende blomster, en lille jordbunke/bakke med blomster, petang bane osv. Der mangler at blive leveret store træstubbe fra Albertslund Kommune.

**Fællesspisning:** Dem, der deltager i fællesspisning d. 5/5-2022 aftaler med hinanden hvordan fællesspisning fremover skal planlægges.

Ansøgning om tilskud til ny aktivitet: Der er givet tilladelse til, at der gives et mindre tilskud til aktivitet, der foregår d. 10/6-2022. Alice og Ann-Marie arrangerer aktiviteten.

Nyt bestyrelsesmøde d. 18/8-2022 kl 1945 hos Sara.